
ŠAKIŲ RAJONO SAVIVALDYBĖS TARYBA

SPRENDIMAS

DĖL LEIDIMO ATNAUJINTI NEGYVENAMŲJŲ PATALPŲ, ESANČIŲ GRIŠKABŪDŽIO MSTL., J. JABLONSKIO G. 2, PANAUDOS SUTARTĮ SU ASOCIACIJA GRIŠKABŪDŽIO BENDRUOMENĖS CENTRU
2012 m. gegužės 31 d. Nr. T-202
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr.113-4290) 16 str. 2 d. 26 p., Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412) 11 str. 1 d. ir 13 str. 1 d. 4 p. ir 2 d., rajono savivaldybės tarybos 2005 m. gruodžio 22 d. sprendimu Nr. T-359 patvirtintu Savivaldybei nuosavybės teise priklausančio turto perdavimo panaudos pagrindais laikinai neatlygintinai valdyti ir naudotis tvarkos aprašu ir atsižvelgdama į asociacijos Griškabūdžio bendruomenės centro 2012 m. gegužės 3 d. prašymą, nusprendžia:


1. Perduoti asociacijai Griškabūdžio bendruomenės centrui laikinai neatlygintinai valdyti ir naudotis pagal panaudos sutartį dešimčiai metų rajono savivaldybei nuosavybės teise priklausančias ir šiuo metu rajono savivaldybės administracijos patikėjimo teise valdomas 43,99 kv. m ploto negyvenamąsias patalpas (Nekilnojamojo daikto kadastrinių matavimų byloje Nr. 84/3736 pastatas pažymėtas šifru 1B2/p, unikalus patalpų Nr. 8498-8006-0018:0002, patalpos indeksas 1-28) su 23,22 kv. m bendro naudojimo patalpų, pažymėtų indeksais – 1-1, 1-2, 1-14 (visų perduodamų patalpų bendras plotas – 67,21 kv. m), esančias Griškabūdžio mstl., J. Jablonskio g. 2, Griškabūdžio bendruomenės centro įstatuose šiuo metu numatytoms funkcijoms vykdyti.


2. Įgalioti rajono savivaldybės administracijos direktorių sudaryti ir pasirašyti negyvenamųjų patalpų, nurodyto 1 punkte, panaudos sutartį bei perdavimo ir priėmimo aktą, parengtus pagal rajono savivaldybės tarybos 2005 m. gruodžio 22 d. sprendimu Nr. T-359 patvirtintas sutarties ir perdavimo-priėmimo akto formas. 

